‘বসন্ত এসে গেছে’

কলকাতা: আগামী মাসের প্রথম দিকেই এবছর সরস্বতী পুজো (Saraswati Pujo 2025 ) অর্থাৎ বসন্ত পঞ্চমী। সরস্বতী পূজো মানেই প্রতিটি বাঙালির কাছে ছোটবেলার প্রেমের দিন। একসময় যখন বাঙালির কাছে ‘ভ্যালেন্টাইন ডে’র ধারণা ছিল না তখন কিশোর- কিশোরীদের কাছে সরস্বতী পুজোয় ছিল প্রেম দিবস। সরস্বতী পুজো অর্থাৎ প্রেমের দিন- এর কথা মাথায় রেখে বুধবার সল্টলেকের সেক্টর ফাইভ এ এক রেস্তোরাঁয় ‘বসন্ত এসে গেছে’ (Boshonto Eshe Geche) শিরোনামে এক আড্ডার আয়োজন করা হয়েছিল। আড্ডার থিম বলা যেতে পারে সমস্ত রকম ভাবে ভালোবাসার উদযাপন।

বাঙালির কাছে সরস্বতী পুজো মানে প্রিয়জনদের আলিঙ্গন এবং আনন্দের মুহূর্তগুলো সবার সঙ্গে ভাগ করে নেওয়া। উপস্থিত ছিলেন অভিনেত্রী কনীনিকা বন্দ্যোপাধ্যায় (Koneenica Banerjee), মডেল মাধবীলতা মিত্র, হাসপাতাল প্রশাসক রূপালী বসু এবং রেস্তোরাঁর এর পক্ষ থেকে অপেক্ষা লাহিড়ী। এদিনের বসন্ত আড্ডার সঞ্চালক হিসেবে উপস্থিত ছিলেন পারমিতা ঘোষ।

অভিনেত্রী কনীনিকা ছোটবেলার সরস্বতী পুজোর নস্টালজিয়া জাগিয়ে বললেন, সরস্বতী পুজো মানেই আমাদের ছোটবেলায় ভ্যালেন্টাইন ডে। স্কুলের পুজোতে আমরা সেজেগুজে বন্ধুদের সঙ্গে মজা করতে যেতাম। স্কুলের এই দিনটিতে অর্থাৎ সরস্বতী পুজোর দিন ছিল আমাদের কাছে প্রেমের দিন। আড্ডার থিম রং হিসেবে হলুদ শাড়ি পরে এসেছিলেন কনীনিকা। এই একটা দিন পুজো উপলক্ষে মেয়েদের স্কুলে ছেলেরা আসতে পারতো।অভিনেত্রীর কথায়,বসন্ত পঞ্চমীর কথা মাথায় রেখে এই বিশেষ দিনটিতে শাড়ির সঙ্গে হিলতোলা জুতো পরার কথা অভিনেত্রী উল্লেখ করলেন। আর শাড়ি পরার কারণেই ছেলেরা যে তাদের দিকে তাকাতো এবং প্রেমে ভাসতাম তা আর বলার অপেক্ষা রাখে না। তবে সরস্বতী পুজোর ওই দুদিন পড়াশোনা করতে হবে না এইটা ভেবে যথেষ্ট আনন্দ হতো।। এখন পরিণত বয়সে এসে অভিনেত্রী কনীনিকা তার ছোট্ট মেয়ের জন্য বাড়িতে সরস্বতী পুজোর আয়োজন করে দেয়।খন সরস্বতী পুজোর অনুভূতি তার কাছে অন্যরকম।এখন সে মা। সরস্বতী ‘প্রেম’ ছাড়াও ‘বিদ্যা’র দেবী। সে কথা মাথায় রেখেই প্রতিবছর বাড়িতে আচার মেনে কন্যা সন্তানের জন্য পুজো আয়োজন করেন।প্রসঙ্গত, এই মুহূর্তে একটি টিভি চ্যানেলে রান্নার শো হোস্ট করছেন কনীনিকা।

আরও পড়ুন: এবার কন্ডোম পার্টনার রণবীর-জাহ্নবী!

বিশিষ্ট মডেল মাধবীলতাও তার ছোটবেলার সরস্বতী পুজোর অভিজ্ঞতা আড্ডায় শেয়ার করেন। ছোটবেলায় বসন্তকাল পরিবার ও অন্যান্যদের সঙ্গে বনভোজনের মজাটাও সরস্বতী পূজার চেয়ে কিছু কম ছিল না বলে মাধবীলতা মনে করেন। এখনকার পিকনিক আর তখনকার বনভোজনের সঙ্গে অনেকটাই তফাৎ।মাধবীলতা বলেন বসন্ত আমাদের জীবনে বারবার ফিরিয়ে আনে সুখ এবং ভালোবাসা। তারই মধ্যে সরস্বতী পুজো যেন একটা আলাদা আকর্ষণ। কারণ পরিবার ও চারপাশের মানুষকে আরো কাছে নিয়ে আসে। প্রসঙ্গত,এবছর সরস্বতী পুজো বসন্ত পঞ্চমীর তিথি নিয়ে নতুন কৌতুহল তৈরি হয়েছে। আগামী ২ ফেব্রুয়ারি নাকি ৩ ফেব্রুয়ারি সরস্বতী পুজো!

অন্য খবর দেখুন